CELEX: 52021DP0034
Language: sl
Date: 2021-02-09 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 19. januarja 2021 o spremembi Priloge I k Uredbi (EU) št. 1305/2013 Evropskega parlamenta in Sveta glede zneskov podpore Unije za razvoj podeželja v letu 2021 (C(2021)00188 – 2021/2517(DEA))

17.11.2021   
            
            
               SL
            
            
               Uradni list Evropske unije
            
            
               C 465/175
            
         
      P9_TA(2021)0034
      Nenasprotovanje delegiranemu aktu: podpora Unije za razvoj podeželja v letu 2021
      Sklep Evropskega parlamenta, da ne nasprotuje delegirani uredbi Komisije z dne 19. januarja 2021 o spremembi Priloge I k Uredbi (EU) št. 1305/2013 Evropskega parlamenta in Sveta glede zneskov podpore Unije za razvoj podeželja v letu 2021 (C(2021)00188 – 2021/2517(DEA))
      (2021/C 465/21)
      
         Evropski parlament,
      
                  —
               
               
                  ob upoštevanju delegirane uredbe Komisije (C(2021)00188),
               
            
                  —
               
               
                  ob upoštevanju pisma Komisije z dne 22. januarja 2021, v katerem poziva Parlament, naj izjavi, da ne bo nasprotoval delegirani uredbi,
               
            
                  —
               
               
                  ob upoštevanju pisma Odbora za kmetijstvo in razvoj podeželja predsedniku konference predsednikov odborov z dne 2. februarja 2021,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Uredbe (EU) št. 1305/2013 Evropskega parlamenta in Sveta (1) in zlasti členov 58(7) in 83(5),
               
            
                  —
               
               
                  ob upoštevanju člena 111(6) Poslovnika,
               
            
                  —
               
               
                  ob upoštevanju priporočila za sklep Odbora za kmetijstvo in razvoj podeželja,
               
            
                  —
               
               
                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 9. februarja 2021,
               
            
                  A.
               
               
                  ker je Uredba (EU) 2020/2220 Evropskega parlamenta in Sveta (2) (v nadaljnjem besedilu: prehodna uredba), ki z vključitvijo nacionalnih sredstev za leti 2021 in 2022 spreminja Uredbo (EU) št. 1305/2013, začela veljati šele 29. decembra 2020;
               
            
                  B.
               
               
                  ker je treba dodeljena sredstva prilagoditi, ko bodo države članice Komisijo obvestile o zneskih zmanjšanja plačil, ki presegajo 150 000 EUR, in o izvajanju prožnosti med stebroma;
               
            
                  C.
               
               
                  ker je Komisija v prejšnjih letih ta (uradna) obvestila prejela v avgustu in nato jeseni sprejela delegirani akt o spremembi dodeljenih sredstev, vendar to leta 2020 ni bilo mogoče zaradi poznega sprejetja prehodne uredbe;
               
            
                  D.
               
               
                  ker je nadvse pomembno, da začne delegirana uredba veljati čim prej, da bi države članice in Komisija lahko začele izvajati programe razvoja podeželja za leto 2021;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  Uredba (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L 347, 20.12.2013, str. 487).
      
         (2)  Uredba (EU) 2020/2220 Evropskega parlamenta in Sveta z dne 23. decembra 2020 o določitvi nekaterih prehodnih določb za podporo iz Evropskega kmetijskega sklada za razvoj podeželja (EKSRP) in Evropskega kmetijskega jamstvenega sklada (EKJS) v letih 2021 in 2022 ter o spremembi uredb (EU) št. 1305/2013, (EU) št. 1306/2013 in (EU) št. 1307/2013 glede sredstev in uporabe v letih 2021 in 2022 ter Uredbe (EU) št. 1308/2013 glede sredstev in razdelitve take podpore v letih 2021 in 2022 (UL L 437, 28.12.2020, str. 1).